9.20 REGOLAMENTI DWAR IL-PREVENZJONI U R-RIŻOLUZZJONI TA’ KONFLITTI TA’ EŻERĊIZZJU TA’ ĠURISDIZZJONI FI PROĊEDIMENTI KRIMINALI L-AVVIŻ LEGALI 137 tal-2014. L-AVVIŻ LEGALI 137 tal-2014. 1. Titolu u skop. (1) It-titolu ta’ dawn ir-Regolamenti hu r-Regolamenti dwar il-Prevenzjoni u r-Riżoluzzjoni ta’ Konflitti ta’ Eżerċiżżju ta’ Ġurisdizzjoni fi Proċedimenti Kriminali. (2) Dawn ir-regolamenti jittrasponu d-disposizzjonijiet tad-Deċiżjoni Qafas tal-Kunsill 2009/948/ĠAI tat-30 ta’ Novembru 2009 dwar il-prevenzjoni u r-riżoluzzjoni ta’ konflitti ta’ eżerċizzju ta’ ġurisdizzjoni fi proċedimenti kriminali, hawniżjed ’il quddiem imsejjaħ "l-Arranġament". (3) L-għan ta’ dawn ir-regolamenti husa biex jipprevjenu proċedimenti kriminali paralleli fi Stati Membri differenti. 2. Għall-finijiet ta’ dawn ir-regolamenti, sakemm ir-rabta tal-kliem ma teħtieġx xort’oħra- " awtorità kkuntattjata " tfisser l-awtorità kompetenti ta’ Stat Membru ieħor li l-awtorità kompetenti tikkuntattja sa biex tikkonferma l-eżistenza ta’ proċedimenti kriminali paralleli; " awtorità kompetenti " tfisser awtorità ġudizzjarja jew awtorità oħra, li hija kompetenti, taħt il-liġi tal-Istat Membru tagħha, biex twettaq l-atti previsti bl-Artikolu 2(1) tal-Arranġament; " awtorità li qed tagħmel il-kuntatt " tfisser l-awtorità kompetenti ta’ Stat Membru ieħor li tikkuntattja lill-awtorità kompetenti sabiex tikkonferma l-eżistenza ta’ proċedimenti kriminali paralleli; " E urojust" għandu jkollha l-istess tifsira mogħtija lilha bid-Deċiżjoni tal-Kunsill 2002/187 ĠAI dwar it-twaqqif tal-Eurojust, kif emendata bid-Deċiżjoni tal-Kunsill 2003/659 ĠAI, u d-Deċiżjoni tal-Kunsill 2009/426 tas-16 ta’ Diċembru 2008 dwar it-tisħiħ tal-Eurojust, hawniżjed ’il quddiem imsejjħa "id-Deċiżjoni tal-Eurojust"; " Netwerk Ġ udizzjarju Ewropew " tfisser in-Netwerk Ġudizzjarju Ewropew debitament stabbilit bid-Deċiżjoni tal-Kunsill 2008/976/ĠAI tas-16 ta' Diċembru 2008 dwar in-Netwerk Ġudizzjarju Ewropew; "proċeduri paralleli " tfisser il-proċedimenti kriminali kemm fil-fażi ta’ qabel il-kawża u matulha mwettqa minn żew [Stati Membri jew aktar relatati mal-istess fatti u li jinvolvu l-istess persuna; " Stat Membru " tfisser xi wieħed mill-Istati Membri tal-Unjoni Ewropea; " it-Trattat " għandu jkollha l-istess tifsira mogħtija lilha bl-artikolu 2 tal-Att dwar l-Unjoni Ewropea; Kap. 460. Kap. 460. " Unjoni Ewropea " tfisser l-Unjoni Ewropea kif imfissra fit-Trattat. 3. Obbligu li jsir kuntatt. (1) Dawn ir-regolamenti jipprovdu- (a) għall-proċedura sabiex jiġi stabbilit kuntatt bejn l-awtoritajiet kompetenti tal-Istati Membri, bil-ħsieb sabiex jikkonfermaw l-eżistenza ta’ proċedimenti kriminali paralleli fir-rigward tal-istess fatti li jinvolvu l-istess persuna; (b) għall-iskambju ta’ informazzjoni, permezz ta’ konsultazzjonijiet diretti, bejn l-awtoritajiet kompetenti ta’ żew [Stati Membri jew aktar li jkunu qegħdin imexxu proċedimenti kriminali paralleli fir-rigward tal-istess fatti li jinvolvu l-istess persuna, fil-każilli jkunu jafu diġà li jeżistu proċedimenti kriminali paralleli, bil-ħsieb li jilħqu kunsens fuq xi soluzzjoni effettiva intiża sabiex jiġu evitati konsegwenzi negattivi li jirriżultaw minn dawn il-proċedimenti paralleli, u għandhom japplikaw għall-proċedimenti li jkunu mibdija wara l-15 ta’ Ġunju, 2012. (3) Il-komunikazzjonijiet kollha għandhom isiru b’kull mezz kapaċi li jipproduċi record bil-miktub. 4. Awtoritajiet kompetenti. Għall-finijiet ta’ dawn ir-regolamenti l-Avukat Ġenerali għandu jkun kompetenti sabiex jikkuntattja l-awtorità kompetenti ta’ Stat Membru ieħor u sabiex jiġi kkuntattjat minn awtorità kompetenti bil-ħsieb li tiġi kkonfermata l-eżistenza ta’ proċedimenti kriminali paralleli fir-rigward tal-istess fatti li jinvolvu l-istess persuna u sabiex tiġi skambjata informazzjoni skont l-Arranġament. 5. Obbligu li tingħata tweġiba. Meta l-Avukat Ġenerali jkollu raġunijiet validi biex jemmenli proċedimenti kriminali qegħdin jitmexxew fi Stat Membru ieħor, għandu jikkuntattja lill-awtorità kompetenti ta’ dak l-Istat Membru biex jitlob konferma ta’ dawn il-proċedimenti eżistenti sabiex jipproċedi biex jidħlu f’konsultazzjonijiet diretti skont id-dispożizzjonijiet tar-regolament 9: Iżda meta l-awtorità kompetenti li għandha tiġi kkuntattjata fi Stat Membru ieħor ma tkunx magħrufa, għandu jsir l-istħarriġ meħtieġ, inkluż meta meħtieġ, permezz tan-Netwerk Ġudizzjarju Ewropew: Iżda wkoll l-ebda kuntatt ma jkollu bżonn isir meta l-awtoritatjiet kompetenti relevanti li jkunu qegħdin imexxu dawn il-proċedimenti paralleli ikunu diġà ġew informati dwar l-eżistenza ta’ dawn il-proċedimenti b’xi mezzi oħra. 6. Obbligu li jwieġeb lura. (1) L-Avukat Ġenerali għandu jwieġeb għal talba sottomessa skont ir-regolament 4 fi skadenza raġonevoli debitament indikata mill-awtorità li qed tagħmel il-kuntatt, jew fin-nuqqas ta’ dik l-iskadenza, l-Avukat Ġenerali għandhu, mill-aktar fis, jinforma lill-awtorità li qed tagħmel il-kuntatt jekk qegħdin isiru proċedimenti paralleli f’Malta: Iżda jekk jiġi kkonfermat li l-persuna suspettata jew akkużata qed tiġi miżmuma f’detenzjoni jew kustodja proviżorja, l-awtorità kkuntattjata għandha titratta t-talba b’urġenza. (2) Fil-każ fejn l-Avukat Ġenerali ma jistax jipprovdi tweġiba bħal din fl-iskadenza stabbilita mill-awtorità li qed tagħmel il-kuntatt, l-awtorità li qed tagħmel il-kuntatt għandha minnufih tiġi informata bir-raġunijiet għal dan umadankollu għandha tingħata indikazzjoni ta’ skadenza oħra li fih se tkun ipprovduta informazzjoni mitluba bħal din. (3) Fil-każ fejn awtorità, barra mill-Avukat Ġenerali tiġi kkuntattjata, hija għandha mill-aktar fis, tibgħat it-talba għall-informazzjoni lill-Avukat Ġenerali u għandha tinforma lill-awtorità kompetenti preċedenti li qed tagħmel il-kuntatt kif meħtieġ. 7. Meta l-Avukat Ġenerali jissottometti talba skont ir-regolament 5, l-informazzjoni li ġejja għandha tiġi provduta: (a) id-dettalji ta’ kuntatt tal-awtorità kompetenti; (b) deskrizzjoni tal-fatti u ċ-ċirkostanzi li huma s-suġġett tal-proċedimenti kriminali kkonċernati; (ċ) id-dettalji kollha rilevanti dwar l-identità tal-persuna suspettata jew akkużata u, jekk possibbli, dettalji dwar il-vittma u x-xhieda; (d) l-istadju li ntlaħaq fil-proċedimenti kriminali, jekk applikabbli; (e) kull informazzjoni dwar id-detenzjoni jew il-kustodja proviżorja tal-persuna suspettata jew akkużata; u (f) kull informazzjoni oħra li titqies rilevanti fir-rigward tal-proċedimenti kriminali li jkunu qegħdin isiru fl-Istat Membru tagħha. 8. (1) Kull tweġiba mibgħuta mill-Avukat Ġenerali skont ir-regolament 6 għandu jkun fiha l-informazzjoni li ġejja: (a) jekk ikunuxbdew proċedimenti kriminali jew jekk sarux fir-rigward ta’ xi wħud jew t-totalità tal-istess fatti bħal dawk li huma li huma soġġetti għall-proċedimenti kriminali msemmija fit-talba għal informazzjoni sottomessa mill-awtorità li qed tagħmel kuntatt; u (b) jekk l-istess persuni huma involuti. (2) Fil-każ fejn ikunu bdew proċedimenti kriminali jew ikunu twettqu fir-rigward ta’ xi wħud jew t-totalità tal-istess fatti bħal dawk li huma soġġetti għall-proċedimenti kriminali msemmija fit-talba għall-informazzjoni sottomessa mill-awtorità li qed tagħmel kuntatt, u fejn l-istess persuni huma involuti, it-tweġiba għandha wkoll ikollha informazzjoni dwar: (a) id-dettalji ta’ kuntatt tal-awtorità kompetenti; u (b) l-istadju li ntlaħaq fil-proċedimenti, jew meta tkun ittieħdet deċiżjoni finali, in-natura ta’ dik id-deċiżjoni finali. (3) L-Avukat Ġenerali għandu jipprovdi dik l-informazzjoni oħra rilevanti għall-proċedimenti kriminali li jkunu bdew jew jekk ikunux twettqu f’Malta u b’mod partikolari dawk il-fatti relatati li huma s-suġġett tal-proċedimenti f’Malta. 9. Konsultazzjonjiet diretti. (1) Fil-każ fejn ġiet stabbilili ta l-eżistenza ta’ proċedimenti paralleli, l-awtoritajiet kompetenti konċernati għandhom jidħlu f’konsultazzjonijiet diretti sabiex jinlaħaq kunsens fuq kwalunkwe soluzzjoni effettiva u prattika. (2) Matul kull konsultazzjoni diretta, l-awtoritajiet kompetenti għandhom: (a) iżommu lil xulxin informati dwar xi miżuri ta’ proċedura importanti li setgħu ħadu ma tul il-proċedimenti; (b) iwieġbu t-talbiet ta’ informazzjoni li jkunu ħarġu minn awtoritajiet kompetenti li jkunu involuti wkoll f’dawk il-konsultazzjonjiet: Iżda l-ebda awtorità kompetenti ma għandha tipprovdi xi informazzjoni li tista’ tkun ikkunsidrata bħala theddida għas-sigurtà nazzjonali jew li tista’ tipperikola s-sigurtà ta’ xi individwu. (3) L-awtoritajiet kompetenti għandhom iqisu l-fatti u l-merti tal-każ u l-fatturi l-oħra kollha li jqisu rilevanti matul il-konsultazzjonijiet diretti kollha mdaħħla fis bejniethom sabiex jiħlqu kunsens. (4) Il-konsultazzjonijiet diretti kollha għandhom isiru b’lingwa li tiġi miftiehma bejn l-awtoritajiet kompetenti. 10. Kunsens. (1) Fil-każ meta ma kienx possibbli jintlaħaq kunsens skont ir-regolament 9(1), il-każ għandu, fejn xieraq, jiġi mibgħut lill-Eurojust meta l-Eurojust huwa kompetenti biex jaġixxi skont l-Artikolu 4(1) tad-Deċiżjoni tal-Eurojust. (2) Meta ikun intlaħaq kunsens u l-proċedimenti kriminali ikunu kkonċentrati f’Malta, l-awtorità kompetenti għandha tinforma lill-awtoritajiet kompetenti rispettivi bl-eżitu tal-proċedimenti.